OzLabs/hebrew-wiki-articles huggingface dataset:
נקו ויליאמס

נקו שיי ויליאמס (באנגלית: Neco Shay Williams; נולד ב-13 באפריל 2001 ברקסהאם שבוויילס) הוא כדורגלן ולשי, המשחק בעמדת המגן השמאלי בנוטינגהאם פורסט בנבחרת ויילס.

== קריירת מועדונים ==
ויליאמס גדל במחלקת הנוער של ליברפול מהפרמייר ליג.

ב-30 באוקטובר 2019 ערך ויליאמס את הופעת הבכורה שלו בקבוצה הבוגרת של ליברפול, בניצחון בדו-קרב בעיטות עונשין נגד ארסנל במסגרת גביע הפוטבול ליג. ב-24 ביוני 2020 ערך ויליאמס את הופעת הבכורה שלו בפרמייר ליג, כשהחליף את טרנט אלכסנדר-ארנולד בניצחון 0–4 על קריסטל פאלאס במסגרת המחזור ה-31. בעונתו הראשונה בקבוצה הבוגרת ערך ויליאמס שש הופעות ליג.

ב-3 בנובמבר 2020 ערך ויליאמס את הופעת הבכורה שלו בליגת האלופות, כשהחליף את טרנט אלכסנדר-ארנולד בניצחון 0–5 על אטאלנטה במסגרת שלב הבתים לעונת 2020/2021. בעונתו השנייה בקבוצה הבוגרת ערך ויליאמס שש הופעות ליגה נוספות, והוסיף ארבע הופעות בליגת האלופות.

ב-31 בינואר 2022 הושאל לפולהאם לחצי עונה. הוא כבש את שעריו הראשונים בקבוצה כשכבש צמד ב-5 במרץ בניצחון 1–5 על סוונסי סיטי. בסיום העונה עלה עמה לפרמייר ליג וחזר לליברפול.

ב-11 ביולי 2022 חתם בנוטינגהאם פורסט לעונה אחת.<ref></ref> ב-6 באוגוסט ערך הופעת בכורה בקבוצה, בהפסד 0–2 לניוקאסל יונייטד.

== קריירה בינלאומית ==
ב-3 בספטמבר 2020 ערך ויליאמס את הופעת הבכורה שלו בנבחרת ויילס, בניצחון 0–1 על נבחרת פינלנד במסגרת ליגת האומות 2020/2021. ב-6 בספטמבר 2020 הבקיע ויליאמס את שער הבכורה שלו בנבחרת, בניצחון 0–1 על נבחרת בולגריה, גם הוא במסגרת ליגת האומות.

ויליאמס זומן לסגל נבחרת ויילס לקראת טורניר יורו 2020.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:מגני כדורגל ולשים
קטגוריה:רקסהאם: כדורגלנים
קטגוריה:כדורגלני ליברפול
קטגוריה:כדורגלני נבחרת ויילס
קטגוריה:כדורגלני פולהאם
קטגוריה:כדורגלני נוטינגהאם פורסט
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-2001
אי הדינוזאורים

אי הדינוזאורים (באנגלית: Dinosaur Island) הוא סרט הרפתקאות ופנטזיה מונפש טלוויזיוני אמריקאי, אשר מבוסס על הרומן "העולם שאבד" מאת ארתור קונאן דויל שיצא לאור לראשונה בשנת 1912. הסרט בוים על ידי וויל מאוגניוט, נכתב על ידי ג'ון לוי, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השישי בסדרה.

הסרט שודר לראשונה בארצות הברית בערוץ ניקלודיאון ב-10 בנובמבר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-80 דקות, ושפת המקור שלו היא אנגלית.

== תקציר העלילה ==

הסרט עוקב אחר ארבעה בני נוער, אלכס, מרגרט, ליאו וג'קי, אשר משתתפים בתוכנית טלוויזיה הדומה ל"הישרדות". התוכנית מתרחשת באי באמריקה הדרומית בו מאוכלסים דינוזאורים, ביניהם סטגוזאורוס, טריצרטופס, ולוצירפטור, טירנוזאורוס רקס ופטרוזאורים. כמו כן מאוכלס באי הומו הביליס שגורם לנערים לקושי. במהלך הסרט הנערים מנסים לברוח מהאי, בעוד שהוא בסגנון תוכנית ריאלטי.

== מדבבים ==
הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|אלכס
|פיליפ צ'ן
|ג'ן פריימן
|-
|מרגרט
|הילרי ויליאמס
|מייה קדוש
|-
|ליאו
|רונל טיפלר
|קובי ליקורמן
|-
|ג'קי
|אנדליה לאמאס
|טליה ברקאי
|}
בנוסף דיבבו בדיבוב העברי גדי לוי ודן שצברג.

== קישורים חיצוניים ==

* 

== הערות שוליים ==

קטגוריה:סרטים אמריקאיים מבוססי ספרים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטי דינוזאורים
קטגוריה:סרטי 2002
קטגוריה:סרטים באנגלית
קטגוריה:סרטי טלוויזיה אמריקאיים
קרול לינלי

קרול לינלי (אנגלית: Carol Lynley; 13 בפברואר 1942 – 3 בספטמבר 2019) הייתה שחקנית קולנוע וטלוויזיה אמריקאית.
==קורות חיים==
היא נולדה בשם קרול אן ג'ונס. הוריה התגרשו כשהייתה ילדה ואמה עבדה כמלצרית עד שניא החלה להופיע כדוגמנית ילדה ואחר כך כבוגרת ותמכה בה.

ב-1958 הופיעה בהצלחה בברודוויי התפקיד ראשי במחזה "הנוער בג'ינס" (Blue Denim) בתור נערה הנכנסת להיריון מחוץ לנישואין ומתחבטת לעבור הפלה.. על משחקה היא זכתה ב-Theatre World Award כשחקנית מבטיחה ביותר. בעקבות זה הוחתמה על חוזה לשבע שנים בחרת פוקס המאה ה-20.

ב-1959 שיחקה בגרסה הקולנועית של המחזה ביחד עם ברנדון דה ווילד והייתה מועמדת לפרס גלובוס הזהב לשחקנית חדשה ומבטיחה ביותר.

ב-1961 שיחקה במערבון "השקיעה האחרונה" לצידם של רוק הדסון וקירק דאגלס.

ב-1962 שיחקה בסרט "החשפנית" החשפנית לצידה של ג'ואן וודוורד.

ב-1963 שיחקהע בסרטו של אוטו פרמינגר "הקרדינל" לצידו של טום טריון. באותה שנה שיחקה ב"דירת התשוקות" לצידו של ג'ק למון.

ב-1965 שיחקה בסרט "הארלו", באותה שנה הופק סרט דומה שהצליח יותר בכיכובה של קרול בייקר. באותה שנה שיחקה במותחן "באני לייק נעדרת" לצידו של לורנס אוליבייה.

ב-1972 הופיעה בסרט האסונות "הרפתקה בפוסידון" בתור זמרת. השיר "הבוקר שאחרי" שאותו "שרה" בדיבובה של רנה ארמנד, זכה בפרס אוסקר לשיר המקורי הטוב ביותר.

ב-2006 פרשה מהופעות.

לינלי הופיעה גם בתוכניות טלוויזיה כמו: אלפרד היצ'קוק מגיש, "קוז'אק", הוואי חמש-אפס, המלאכיות של צ'רלי, "אי החלומות" ועוד.

==משפחה==
היא נישאה לפובליציסט מייקל סלסמן ב-1960 ונולדה להם בת אחת, ג'יל. הם התגרשו ב-1964.

==מוות==
היא מתה בביתה ב־3 בספטמבר 2019 בגיל 77 מהתקף לב.
==פילמוגרפיה חלקית==
*האור ביער (1958)
* הנוער בג'ינס (1959)
*השקיעה האחרונה (1961)
* בחזרה לפייטון פלייס (1961)
*החשפנית (1962)
*הקרדינל (1963)
* דירת התשוקות (1963)
* The Pleasure Seekers (1964)
* "הארלו" (1965)
*באני לייק נעדרת (1965)
*הרפתקה בפוסידון (1972)

==קישורים חיצוניים==

*
*[https://www.tcm.com/tcmdb/person/118108%7C27667/Carol-Lynley/#overview קרול לינלי], באתר TCM
*[https://www.ibdb.com/broadway-cast-staff/carol-lynley-50419 קרול לינלי], באתר Internet Broadway Database
*[https://www.findagrave.com/memorial/202752274/carol-lynley קרול לינלי], באתר find a grave
*[https://www.youtube.com/watch?v=qgGWfMwxunI סרטון קצר על קרוב לינלי], באתר יוטיוב
*[https://www.youtube.com/watch?v=hl6RIxTBZGo קרול לינלי ב"הרפתקה בפוסידון"], באתר יוטיוב

קטגוריה:דוגמניות אמריקאיות
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:דוגמנים אמריקאים
קטגוריה:נשים זוכות פרסים
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
Amari

Amari הוא שיר של הראפר האמריקאי ג'יי קול, מתוך אלבום האולפן השישי שלו, The Off-Season, שיצא לאור ב-14 במאי 2021, על ידי חברות התקליטים דרימוויל רקורדס, רוק ניישן, אינטרסקופ רקורדס.<ref></ref>

==רקע==
שם השיר, "Amari", נקרא על שמו של בנו של נשיא ומנהל הלייבל דרימוויל רקורדס איברהים חמאד, שהוא גם אחיינו של הראפר מהלייבל באס.<ref></ref>

==הפקה==
ג'יי קול חשף כיצד נוצר השיר בערוץ היוטיוב של טימבלנד "BeatClub". השיר הופק במהלך שידור חי ב-Twitch.tv של טימבלנד. כשקול שמע את זה, הוא שקל להושיט יד, אך כתב מילים לביט דרך שמיעתו דרך השידור החי באינטרנט. לדבריו, "שמתי בלופ את הביט ביוטיוב, הכנתי שיר שלם על החרא הזה. ביליתי את היומיים הבאים בכתיבה וההקלטה של השיר, וממש כשהייתי ב-90% כתבתי אותו, הייתי כאילו, הייתי צריך כנראה להתקשר אליו עכשיו ולקבל את הקובץ האמיתי".<ref></ref> לאחר שביקש את הקובץ והשמיע את השיר, אמר טימבלנד שהוא לא שמר את הביט ונאלץ ליצור אותו מחדש.<ref></ref>

==וידאו קליפ==
ב-17 במאי 2021, קול הוציא את הווידאו קליפ הרשמי של השיר, בבימויו של הראפר מייז, שביים גם את הקליפ של השיר "Middle Child".<ref></ref> הסצינות בקליפ מציגות את קול מראפרפ מול מסוק של דרימוויל רקורדס בחדר מעונות עם הקיר מרופד בלוחות פלטינה. הודעה האומרת "החזיקו את הילד הפנימי שלכם" נכתבה בסוף הקליפ.<ref></ref>

==ביקורות==
ב-HipHopDX, קלארק טרנט אמר כי השיר "בסיוע טימבלנד, מוכיח שהקסם נופל בסופו של דבר על מכונת ה-beatpicker, שכן טי-מינוס, סאקאקי וקול משולבים כולם ליצירת סטקטו רגועה יחסית של לולאות גיטרה".<ref></ref> ב-Clash נכתב כי קול משקף "על הצלחתו וכיצד הוא הצליח להגיע לגדולה אפילו באמצעות ניסויים ומצוקה".<ref name="Clash"></ref> ברולינג סטון נכתב כי השיר היה בולט באלבום "כשהוא מתחלף בין ראפ זריז לשירה רצינית".<ref></ref>

==הצלחה מסחרית==
בשבוע הראשון לצאתו, הגיע השיר היישר אל המקום החמישי במצעד הבילבורד הוט 100, והפך לשיר השלישי של קול שהגיע לחמישייה הפותחת במצעד.<ref></ref>

==מיקומי שיא==

==קישורים חיצוניים==

==הערות שוליים==

קטגוריה:שירי 2021
קטגוריה:שירי ג'יי קול
קטגוריה:שירים באנגלית
קטגוריה:שירי מוזיקת טראפ
Pride Is the Devil

Pride Is the Devil הוא שיר של הראפר האמריקאי ג'יי קול, בהשתתפות הראפר האמריקאי ליל בייבי, מתוך אלבום האולפן השישי של קול, The Off-Season, שיצא לאור ב-14 במאי 2021, על ידי חברות התקליטים דרימוויל רקורדס, רוק ניישן ואינטרסקופ רקורדס.<ref></ref>

השיר קיבל מועמדות בטקס פרסי גראמי ה-64 בקטגוריה ביצוע הראפ המלודי הטוב ביותר.

==רקע והפקה==
השיר הופק על ידי טי-מינוס ומכיל דגימה של השיר "Can't Decide" של הראפר אמינה, מתוך אלבומו Limbo משנת 2020, שהופק אף הוא על ידי טי-מינוס.<ref></ref> זהו שיתוף הפעולה הראשון בין קול וליל בייבי, לאחר שהשניים נצפו יחד בשנת 2019 בסשן ההקלטות של דרימוויל רקורדס לאלבום האוסף של הלייבל, Revenge of the Dreamers III.<ref></ref>

==ביקורות==
ברנדון יו מוראייטי אמר כי האירוח של ליל בייבי היה בולט בשיר.<ref></ref> קרל למאר מבילבורד הזכיר את השתתפותו של ליל בייבי ב-"Wants and Needs" של דרייק וב-"Pride Is the Devil" ב-2021 ואמר כי הוא "צף בשתי הרצועות, ובעיקר באחרונה, שם ביסס את מעמדו כאחד מכוכבי הראפ הבולטים ביותר".<ref name="billboard"></ref> מגזין Complex דירג את השיר במקום ה-21 ברשימת ״50 השירים הטובים ביותר לשנת 2021 (עד כה)״.<ref></ref>

==הצלחה מסחרית==
בשבוע הראשון לצאתו, הגיע השיר היישר אל המקום השביעי במצעד הבילבורד הוט 100, לצד שלוש רצועות נוספות מהאלבום, ובכך הפך קול לאמן השלישי בהיסטוריה שהכניס ארבעה שירים היישר אל העשירייה הפותחת.<ref></ref>

==מיקומי שיא==

==הערות שוליים==

קטגוריה:שירי 2021
קטגוריה:שירי ג'יי קול
קטגוריה:שירי ליל בייבי
קטגוריה:שירים באנגלית
95 South

הוא שיר של הראפר האמריקאי ג'יי קול, מתוך אלבום האולפן השישי שלו, The Off-Season, אשר יצא לאור ב-14 במאי 2021, כשיר הפותח של האלבום.<ref></ref> השיר מכיל קולות של הראפרים האמריקאים קמ'רון וליל ג'ון, כשהאחרון מספק קריינות לאורך השיר.<ref></ref> השיר הופק על ידי מאניש, קולמקסן ובוי-1דה.

==רקע וכתיבה==
השיר מכיל דגימה של "U Don't Know" של ג'יי זי, מתוך האלבום The Blueprintמשנת 2001,<ref name="92q"></ref> ושל "I'm Not to Blame" של בובי בירד משנת 1970.<ref></ref> השם הוא הנהון לכביש המהיר 95, שנע בין ניו יורק לעיר בה גדל קול פאייטוויל. התוכן הלירי מציג את הראפר מתהדר בהצלחתו, ואומר כיצד השיג שיאי מולטי-פלטינה מתחילת דרכו. הוא גם רמז כי ראפרים אחרים בקושי עושים מספרים אף על פי שהם מוציאים "אלבומים בני שלושים שירים". האזכורים בפופולריים בשיר כוללים, בין היתר, את האחים סופר מריו וחברת הסופגניות קריספי קרימי .<ref></ref>

==הצלחה מסחרית==
ביום הראשון לצאתו, השיר צבר 7.03 מיליון השמעות בספוטיפיי, אך שגיאה פיצלה את נתוני הגרסה הנקייה והגרסה המפורשת של השיר במצעד הספוטיפיי העולמי, ומנעה ממנו להפוך לשיר עם הבכורה הגדולה ביותר ביום הראשון בספוטיפיי.<ref></ref> במצעד הבילבורד הוט 100, הגיע השיר היישר אל המקום השביעי, יחד עם שלושה שירים נוספים בעשירייה הפותחת, ובכך הפך קול לאמן השלישי בהיסטוריה שהכניס ארבעה שירים היישר אל העשירייה הפותחת במצעד.<ref></ref>

==מיקומי שיא==

==הערות שוליים==

קטגוריה:שירי 2021
קטגוריה:שירי ג'יי קול
קטגוריה:שירים באנגלית
אנטל אוטאשי

אנטל אוטאשי,(במקור שטראסר, בהונגרית: Utassy Antal; באנגלית: <bdi>Anthony Utassy</bdi>; D'Utassy; טימישוארה, מלוכת הבסבורג, בערך 1831 – פילדלפיה, פנסילבניה, 15 בפברואר 1911) היה לוחם חופש יהודי-הונגרי-אמריקאי.

==ביוגרפיה==
אנטל אוטאשי נולד ב-1831 למשפחה יהודית בטרנסילבניה (בתחום ממלכת הונגריה שהייתה תחת שלטון מלוכת הבסבורג לאחר פירוק הקיסרות הרומית הקדושה). הצעיר מבין שלושת האחים אוטאשי, פרידייש ג'רג' אוטאשי (Frederick George D'Utassy) וקארוי אוטאשי (Charles Utassy). 

הצטרף ב-1 בספטמבר 1861, עם פרוץ מלחמת האזרחים האמריקאית, למשמר גריבלדי של ניו יורק, לפלוגה "F", בדרגת סגן. המפקד הראשון של הגדוד היה אחיו, פרידייש ג'רג' אוטאשי. לימים הגדוד התמזג לתוך גדוד החי"ר ה-39 של ניו יורק. ב-22 בספטמבר 1862 הועבר לפלוגה "E", שם פיקד כקפטן. השתתף בקרבות קשים רבים, במיוחד בווירג'יניה. 

בחיים האזרחיים עסק במסחר ואחד מסניפי עסקיו בשיקגו נוהל על ידי קצין הונגרי בשם יוז'ף מולנאר במשך עשור (בין השנים 1872-1882).

== אחיו הגדול ==
האח האמצעי מתוך השלושה, קארוי אוטאשי, מקודם כאמור שטראסר (בהונגרית: Utassy Károly; באנגלית: Charles Utassy) (?, 1831 — ניו יורק, ארצות הברית, ?) היה לוחם חופש יהודי-הונגרי-אמריקאי, עיסוקו האזרחי היה סוחר.

קארוי אוטשי הצטרף בגיל 17 למלחמת העצמאות ההונגרית בשנים 1849–1948 (מהפיכת 1848 בהונגריה). לאחר כישלון מלחמת העצמאות הוא היגר ביחד עם אחיו תחילה למזרח, אחר כך לאירופה ובשנת 1860 לארצות הברית. הוא לחם בצד הצפון (האיחוד) במלחמת האזרחים האמריקנית והפך לסגן במשמר גריבלדי בעיר ניו יורק, שהתאחד מאוחר יותר עם גדוד החי"ר ה-39 של המתנדבים של ניו יורק. הוא השתתף בקרבות קשים רבים: קרב בול ראן הראשון (וירג'יניה), Gross Keys (וירג'יניה); גטיסבורג (פנסילבניה). ב-22 בספטמבר 1862 הועלה לדרגת סרן ושוחרר ב-31 במאי 1863.

== ראו גם ==
* רשימת המשתתפים ההונגרים במלחמת האזרחים האמריקאית

== לקריאה נוספת ==
* Lincoln's Hungarian heroes; the participation of Hungarians in the Civil War, 1861-1865 / by Edmund Vasvary. Washington, D.C., The Hungarian Reformed Federation of America, 1939
* גזה קנדה : הונגרים באמריקה. ההיסטוריה של ההונגרים האמריקאים. כרך א'. קליבלנד, אוהיו, 1927.
* טיבדאר אץ' : הונגרים במלחמת האזרחים בצפון אמריקה : 1865-1861. בודפשט, 1964.
* [http://mek.oszk.hu/10900/10988/10988.pdf Lincoln's Hungarian Heroes] - גיבורי לינקולן ההונגרים; השתתפותם של ההונגרים במלחמת האזרחים, 1865-1861 / מאת אדמונד ושווארי. וושינגטון; הפדרציה הרפורמית ההונגרית של אמריקה, 1939. קארוי אוטאשי ראה עמוד 84, (באנגלית) ו(בהונגרית).
* הונגרים באמריקה : ההיסטוריה של ההונגרים האמריקאים : 1583-1926. כרך 1 / גזה קנדה. - 1927. עמוד 375. אנטל אוטאשי ראה עמוד 365, ועמוד 367.
* טיבדאר אץ' : הונגרים במלחמת האזרחים בצפון אמריקה 1861–1865. בודפשט, 1964. אנטל אוטאשי
* אישטוואן קורנל וידה: מוילאגוש לאפומטוקס: הונגרים במלחמת האזרחים האמריקנית. בודפשט, 2011. אנטל אוטאשי ראה עמודים 214–215.

== קישורים חיצוניים ==
* [https://web.archive.org/web/20141229162832/http://rabbi.zsinagoga.net/2014/08/17/111-magyar-zsido-aki-hozzajarult-az-eszak-gyozelmehez-az-amerikai-polgarhaboruban/ 11 + 1 יהודים הונגרים שתרמו לניצחון הצפון במלחמת האזרחים האמריקאית]

קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:אנשי עסקים יהודים אמריקאים
קטגוריה:אנשי צבא האיחוד
קטגוריה:קצינים וחוגרים יהודים בצבא ארצות הברית
קטגוריה:אמריקאים שנולדו ב-1831
קטגוריה:אמריקאים שנפטרו ב-1911
גוסטב וטרסטרם

וטרסטרום (עומד, שני מימין) עם סלייפנר בשנת [[1938]]
גוסטב וטרסטרום (בשוודית: Gustav Wetterström; 15 באוקטובר 1911 – 16 בנובמבר 1991) היה כדורגלן שוודי, ששיחק בעמדת החלוץ.

==ביוגרפיה==
וטרסטרום ערך את הופעת הבכורה במדי סלייפנר באפריל 1932 נגד אורגריט במסגרת הליגה השוודית. יחד עם הארי אנדרסון, טורה קלר וקורט הלם, הוא היה לאחד מהחלוצים הטובים של המועדון. בעונת 1937/38 זכה עם סלייפנר באליפות המקומית.

===נבחרת שוודיה===
הוא ערך את הופעת הבכורה במדים הלאומיים בספטמבר 1934 בהפסד 5–4 לפינלנד. וטרסטרום הופיע שוב רק ביוני 1937 בניצחון 2–7 על אסטוניה, משחק בו כיכב עם שלושער. במונדיאל 1938 כבש שלושער נוסף ברבע הגמר נגד קובה, אך מקורות מסוימים טוענים כי כבש רביעייה באותו משחק ואילו על פי המידע הרשמי של פיפ"א אחד מארבעת השערים שייך להארי אנדרסון. שוודיה סיימה את הטורניר במקום הרביעי עם הפסד בחצי הגמר להונגריה. בעקבות ההדחה לא שיחק בגמר הטורניר ויומיים לאחריו ערך וטרסטרום את הופעתו האחרונה ב-21 ביוני 1938 בניצחון 0–1 על דנמרק.

==תארים==
;סלייפנר
*אליפות שוודיה: 1937/38
;נבחרת שוודיה
*מקום רביעי בגביע העולם: 1938

==קישורים חיצוניים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:נורשפין: כדורגלנים
קטגוריה:כדורגלני נבחרת שוודיה
קטגוריה:כדורגלני מונדיאל 1938
קטגוריה:ילידי 1911
קטגוריה:שוודים שנפטרו ב-1991
עונת 1971/1972 בליגת העל ההולנדית

עונת 1971/1972 הייתה העונה ה-16 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פולנדם וויטסה ארנהם ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דן בוס, GVAV וויטסה ארנהם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

עקב האיחוד בסיום העונה הקודמת בין ADO דאן האג לסכוונינגן הולנד ספורט, עלתה ה-3 בליגת המשנה, ויטסה ארנהם על חשבונה של סכוונינגן.
===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||אייאקס
 ||34||30||3||1||104||20||80||63||העפלה לגביע אירופה לאלופות
|-bgcolor=#09DWAf
|2.||פיינורד
 ||34||26||3||5||73||24||49||55||rowspan=2 align=right|העפלה לגביע אופ"א
|-bgcolor=#09DWAf
|3.||פ.צ. טוונטה
 ||34||17||14||3||50||13||37||48
|-
|4.||ספרטה רוטרדם
 ||34||18||10||6||73||38||35||46||
|-bgcolor=#08beef
|5.||דאן האג
 ||34||17||10||7||59||33||26||44||מחזיקת הגביע ההולנדי העפלה גביע אירופה למחזיקות גביע
|-
|6.||פ.צ אוטרכט
 ||34||15||10||9||56||42||14||40||
|-
| 7.||ניימכן
 ||34||15||8||11||43||43||0||38||
|-
| 8.||פ.ס.וו. איינדהובן
 ||34||13||10||11||47||32||15||36||
|-
| 9.||גו אהד איגלס
 ||34||13||8||13||48||49||1-||34||
|-
| 10.||מ.ו.ו מאסטריכט
 ||34||10||10||14||36||47||11-||30||
|-
| 11.||טלסטאר ספורטקלאב
 ||34||9||11||14||39||52||13-||29||
|-
|12.||פ.צ חרונינגן
 ||34||8||12||14||37||55||18-||28||
|-
| 13.||נאק ברדה
 ||34||9||9||16||39||58||19-||27||
|-
| 14.||DWS אמסטרדם
 ||34||7||6||21||28||54||26-||20||
|-
| 15.||אקסלסיור רוטרדם
 ||34||4||12||18||18||53||35-||20||
|-
| 16.||דן בוס
 ||34||6||8||20||24||70||46-||20||
|-style="background:#FF8888
| 17.||פולנדם
 ||34||5||7||22||16||55|| 3-||17|| rowspan=2 align=right|ירידה לליגת המשנה
|-style="background:#FF8888
| 18.||ויטסה ארנהם
 ||34||5||7||22||22||74|| 52-||17
|}

קטגוריה:עונות בליגת העל ההולנדית
קטגוריה:תחרויות כדורגל ב-1972
קטגוריה:תחרויות כדורגל ב-1971
קטגוריה:1971 בהולנד
דע מה שתשיב לעצמך

דע מה שתשיב לעצמך הוא ספר שכתב הרב זאב קרוב ומיועד לבני נוער, ועוסק בעיון ביסודות אמונה והשקפה לאור שאלות בדורנו. וביחס לתהליך שיבת עם ישראל לארצו בתקופה זו.

== הספר ==
מטרתו של הספר היא לפתוח פתח לכניסה לעולם האמונה - הפרטי והלאומי, מחד גיסא, ולסכם ולגבש את הדברים עבור אלו שכבר נמצאים בעומק "עולמה של תורה" - מאידך גיסא. הרב קרוב כותב בהקדמה לספר, שהחליט לכתוב את הספר בעקבות מחסור בספרי אמונה המיועדים לבני נוער שנכתבו ברוחם של המהר"ל והרב קוק. הוא מתייחד בבירור נושאי היסוד על פי דברי המהר"ל והרב קוק באופן המונגש גם לאלו שאינם רגילים לעסוק בדבריהם העמוקים.

הספר מבוסס על שיעורים רבים שהעביר בישיבת ההסדר קרני שומרון ובמקומות נוספים, וכתוב בשפה פשוטה ומתאימה לבני נוער. הוא עוסק בשאלות רבות שנשאלות בדורנו, הן בענייני האמונה ועבודת ה' הפרטית של כל אדם לעצמו, והן בהסתכלות הלאומית הכללית בחזרת עם ישראל לשלוט בארצו לאחר אלפיים שנות גלות. הוא יצא לאור בהוצאת קורן בעזרת מייסדה ר' אליהו קורן, שהוא סביו של הרב קרוב. הספר קיבל את הסכמותיהם של ראש ישיבת כפר הרואה, הרב משה צבי נריה ושל ראש ישיבת מרכז הרב, שבה למד הרב קרוב, הרב אברהם שפירא, ונמכר ביותר מ-160 אלך עותקים.

==מבנה הספר==
הספר מחולק למספר נושאים, ובתוכם יש תתי נושאים.
* אמונה – מהי אמונה, משבר האמונה, מפגש עם הבורא, אמונה ומדע, היחס לשואה.
* תורה ומצוות – בן חורין ותורה, היהדות- האם היא דת, חובת לימוד אמונה, טעמי המצוות, תורה שבעל פה, מחלוקות, לימוד תורה.
* עם ישראל – סגולת ישראל, יעודם של ישראל, אהבת ישראל, היחס בין הכלל והפרט.
* ארץ ישראל – ארץ ישראל בתנ"ך, הקשר בין העם לארץ, ייחודה של הארץ.
* גאולה – הגאולה בדורנו, חילונים בבניין הארץ, גאולה ותשובה, יום העצמאות.
* משמעות חגי ישראל בימינו.
* מעמד האישה ביהדות.

==הערות שוליים==

קטגוריה:ספרי 1989
קטגוריה:ספרי מחשבת ישראל
סמואל דל קמפו

סמואל דל קמפו
סמואל דל קמפו (בספרדית: Samuel del Campo; 23 במאי 1882–1960) היה דיפלומט בשירות החוץ של רפובליקת צ'ילה, חסיד אומות העולם, שעזר ליהודי רומניה בהכנת מסמכים שונים במלחמת העולם השנייה.<ref name=":0" /><ref></ref>

== קורות החיים ==
סמואל דל קמפו היה דיפלומט בשירות החוץ של רפובליקת צ'ילה. בין השנים 1941 ל -1943 שימש כשר האוצר בנציגות צ'ילה בבוקרשט שברומניה, וסייע ליהודי רומניה בהנפקת מסמכים שונים - בעיקר ליהודי פולין בצ'רנוביץ.<ref name=":0"></ref>

== פעילות בתקופת השואה להצלת יהודים ==
ממוזער
במהלך אוקטובר 1941 הוקם גטו בעיר צ'רנוביץ והחלו גירושים לטרנסניסטריה. בהיעדר נציגות פולנית רשמית ברומניה, הועבר ייצוג האינטרסים של אזרחי פולין ברומניה לצ'ילה, ודל קמפו החל להנפיק דרכונים צ'יליאנים ליהודים בעלי אזרחות פולנית, כולל לבני משפחת קיסלר מצ'רנוביץ ומשפחת רוזנטל מבוקרשט. לאחר שהגירושים מצ'רנוביץ לטרנסניסטריה התחדשו ביוני 1942, דל קמפו המשיך להתערב עם השלטונות הרומניים לטובת "היהודים בהגנת צ'ילה". בהתבסס על פרוטוקולים מוקלטים מדיונים במועצת השרים של רומניה, יד ושם הצליח להעריך כי כ -1,200 יהודים קיבלו דרכונים צ'יליאניים המספקים להם הגנה מפני הגירושים. באביב 1943 נותקו היחסים הדיפלומטיים בין צ'ילה לרומניה ושווייץ החלה לייצג את האינטרסים של צ'ילה. המסמכים שהוציא דל קמפו לא התאימו בבירור למדיניות ממשלת צ'ילה; כששליחי שווייץ ביקשו ממשרד החוץ של צ'ילה להבהיר את מדיניות המשרד בנוגע להענקת דרכונים צ'יליאניים, נאמר להם כי "הם מעדיפים שלא להעניק דרכונים חדשים ללא אישור משרד החוץ של צ'ילה. "<ref name=":0" />

== לאחר המלחמה ==
דל קמפו מונה לקונסול הכללי בציריך, אך המינוי מעולם לא נכנס לתוקף, ודל קמפו מעולם לא חזר לכהן במשרד החוץ של צ'ילה. הוא נפטר בפריז בשנות ה-60.<ref name=":0" />

== הכרה והנצחה ==
ב־23 בנובמבר 2016 הוכר סמואל דל קמפו כחסיד אומות העולם ושמו נחקק בקיר הכבוד בגן חסידי אומות העולם, יד ושם ירושלים.<ref name=":0" />

==הערות שוליים==

קטגוריה:דיפלומטים
קטגוריה:חסידי אומות העולם
קטגוריה:מצילים בשואה: רומניה
קטגוריה:צ'יליאנים
קטגוריה:ילידי 1882
קטגוריה:נפטרים ב-1960
יחסי הרשות הפלסטינית – סוריה

יחסי הרשות הפלסטינית–סוריה מתייחסים ליחסים הרשמיים בין הרשות הפלסטינית לבין הרפובליקה הערבית הסורית. לרשות הפלסטינית יש שגרירות בדמשק, אך לסוריה אין נציגות רשמית אצל הראשונה.

== היסטוריה ==
הרשות הפלסטינית וסוריה חולקות קשר היסטורי חזק, שכן שטחן של שתיהן היו בעבר בידי הפיניקים, <ref></ref> ובהמשך היו נתונים לכיבושים ומלחמות שונות, שהשתרעה מהממלכה האחמנית, האימפריה הרומית, הערבים, הצלבנים והאימפריה העות'מאנית. <ref></ref> עם זאת, במאה ה-20, סוריה וארץ ישראל חולקו בין צרפת לבין האימפריה הבריטית, וזה נשאר עד סוף מלחמת העולם השנייה.

== יחסים מודרניים ==
סוריה הכריזה על תמיכתה המלאה בפלסטינים אחרי שהחלה מלחמת העצמאות ושלחה את כוחותיה להילחם בצה"ל שהוקם לא מזמן, אך נכשלה והפסידה במלחמה. <ref></ref> מאז, עם זרם הפליטים הפלסטינים לסוריה, היחסים בין הפלסטינים וסוריה הפכו מורכבים מאוד, בעוד שהם אחים בעיקר, חולקים גם הבדלים משמעותיים.

סוריה הצטרפה גם למלחמת ששת הימים בתקווה להשמיד את ישראל ולהקים מדינה פלסטינית, שהסתיימה בכישלון מוחלט. מלחמה כושלת זו שינתה בצורה דרסטית את החברה הסורית והפלסטינית באופן קיצוני. עבור הסורים הכישלון פגע במוניטין שלהם, ובעקבות כך יצר חוסר אמון נוסף למרות שמירה על יחסים טובים. <ref></ref>

חאפז אל-אסד היה ידוע בעוינותו כלפי יאסר ערפאת ופייסל חוסייני, בניסיונות לחלק את ההנהגה הפלסטינית. <ref></ref>

=== מלחמת האזרחים בסוריה ===
מלחמת האזרחים בסוריה יצרה פילוגים בקרב הפלסטינים סביב בסוריה.

למרות רמה זו של עוינות פלסטינית כלפי אש"ף, שנגרמה על ידי ממשלת חאפז אסד בעבר, בשאר אל-אסד בכל זאת עדיין זכה לתמיכה עממית בקרב הפלסטינים בשל נאומי הרטוריקה הפרו-פלסטינים שלו. <ref></ref>

חלק מהפלסטינים האשימו את אסד בכך שהוא מאפשר עינויים ורצח פלסטינים, <ref></ref> ולאחרונה, הריסת מחנות פליטים פלסטיניים בסוריה, בעיקר במחנה הפליטים אל-ירמוכ. <ref></ref> אסד הואשם עוד בכך שהתיר אונס ועינויים של פלסטינים. <ref></ref>

== פלסטינים בסוריה ==
היו בסוריה למעלה מ-500,000 פלסטינים, בעיקר פליטים, לפני פרוץ מלחמת האזרחים בסוריה. <ref></ref>

== ראו גם ==
* יחסי ישראל–סוריה
* סוריה פלשתינה
* יחסי הרשות הפלסטינית–ישראל

==קישורים חיצוניים==

== הערות שוליים ==
היה זהו אדלווייס

היה זהו אדלווייס (נקרא גם לבנבן בעברית) (מגרמנית: Es war ein Edelweiss) הוא שיר לכת של ורמאכט וצבא גרמניה העכשווי, שנכתב בשנת 1939 על ידי הרמס ניל. המנגינה ומילות השיר מעוצבות באופן מסורתי לאופן היצירתי של המחבר, כמו פולקלור גרמני. עד ימינו, השיר מבוצע על ידי להקות עם וזמרים גרמנים (היינו, פרנצל לאנג) מתוך מניע תרבותי ומסורתי. כמו חלק משיריו של נילס, גם שיר זה נחשב יחסית "תמים", אף על פי שנכתב בתקופת הנאציזם.

בשנות הארבעים, נוצרה גרסת כיסוי של השיר עבור הצבא הפיני, הכיסוי נקרא "Se oli orvokki".
==מילות השיר==
{| cellpadding="5" align="center"
|-
! עברית !! גרמנית
|-
| <poem>נואש וכה אבוד
על קיר צוק תלול
זקוף תחת שמיים כחולים,
פרח פרח קטן
ולכך לא יכולתי להתנגד,
אז אותו קטפתי,
זאת נתתי ליפה שבעלמות.

היה זהו אדלווייס,
אדלווייס קטן,
הולה-הידי-הוללה, הולהי-דיהו.

היה זהו אדלווייס,
אדלווייס קטן,
הולה-הידי-הוללה, הולהי-דיהו.
הולה-הידי-הוללה, הולהי-דיהו.

</poem>
| dir="ltr" | <poem>Ganz einsam und verlassen
an steiler Felsenwand,
Stolz unter blauem Himmel
ein kleines Blümlein stand
Ich konnt' nicht widerstehen,
ich brach das Blümelein,
und schenkte es dem schönsten,
herzliebsten Mägdelein

Es war ein Edelweiß,
ein kleines Edelweiß,
Holla-hidi hollala,
Hollahi diho.

Es war ein Edelweiß,
ein kleines Edelweiß,
Holla-hidi hollala,
Hollahi diho. </div></poem
>
|}
==ראו גם==
* אריקה (שיר)
* שיר הפאנצר
* מארש קניגרץ
* Wir lagen vor Madagaskar

==הערות שוליים==

קטגוריה:מארש
קטגוריה:שירי מלחמת העולם השנייה
קטגוריה:שירי 1941
קטגוריה:שירים בגרמנית
מכון המים - הגלריה העירונית גבעתיים

"מכון המים - הגלריה העירונית גבעתיים ע"ש יוסף ויסמן" היא גלריה לאמנות, הממוקמת בגבעתיים.

הגלריה ממוקמת במבנה בשכונת בורוכוב בגבעתיים. המבנה ומשאבת המים שפעלה בו הוקמה סביב הבאר המים שנחפרה במקום בשנת 1927. משאבת המכון העבירה את המים למגדל מים בראש הגבעה, בתחומי בית הספר בורוכוב. פתרון זה סיפק את התושבים עד לחיבורם לרשת הארצית.

בשנת 1933 הקים ארגון "ההגנה" בקום בית מלאכה לייצור רימונים.

בשנת 2006 הוקמה במקום גלריה לאמנות, המציגה תערוכות מתחלפות.

==קישורים חיצוניים==

קטגוריה:ישראל: גלריות לאמנות
קטגוריה:גבעתיים: תרבות
קטגוריה:גבעתיים: מבנים
קטגוריה:אתרי מורשת במחוז מרכז
המהפכה בתוניסיה (1987)

המהפכה בתוניסיה משנת 1987 (בערבית: انقلاب 7 نوفمبر 1987; "מהפכת 7 בנובמבר 1987") הייתה הפיכה שלטונית נטולת שפיכות דמים, שהתרחשה בתוניסיה ב-7 בנובמבר 1987, ובמסגרתה הפיל ראש הממשלה, זין אל עאבדין בן עלי את הנשיא המכהן ואבי האומה התוניסאית חביב בורגיבה והחליף אותו<ref></ref><ref></ref>. ההפיכה התאפשרה באמצעות הכרזה כביכול על כך שבורגיבה אינו כשיר רפואית לשלוט במדינה משום גילו המבוגר, שאושרה על ידי מספר רופאים<ref></ref>. בהמשך התברר כי ההכרזה הייתה בדויה לחלוטין ובורגיבה המשיך לחיות עוד כ-12 שנים לאחר מכן, כשהוא במעצר בית. לימים פורסמו דיווחים שטענו למעורבות של ארגון הביון האיטלקי בהפלת בורגיבה<ref></ref>. לאחר ההפיכה, המשיך בן עלי לשלוט בתוניסיה באופן אוטוקרטי עד אשר הודח במהפכה בתוניסיה מ-2011.

== אירועי ההפיכה ==
בליל 6 בנובמבר 1987 חתמה קבוצה של שבעה רופאים על דו"ח רפואי הטוען כי נשיא המדינה המכהן, חביב בורגיבה, אינו כשיר יותר לשלוט בעקבות היותו זקן מאוד וסובל לכאורה משיטיון. העיתונאי הפוליטי מזרי חדד סיכם את אותו דו"ח בשנת 2002:<blockquote>בגיל 84 באופן רשמי נרדם בורגיבה במהלך ביקור של אורח חשוב. לאחר מכן, בהשפעת מי שחמדו לנשיאותו, הוא פיטר שר יום אחד בלבד לאחר מינויו. בהמשך הוא הסכים לשינוי הקבינט של ראש הממשלה רק כדי לחזור בו מהסכמתו כעבור כמה שעות. והכי גרוע, הוא התעקש לבטל את פסק הדין שהטיל בית משפט על ראשיד אל-גנושי שאותו תפס כקיצוני מדי.</blockquote>במקביל, דרש בורגיבה לקיים משפטים חדשים ל-15 חשודים באיסלאמיזם, וכי כולם פרט לשלושה ייתלו בסוף השבוע הבא. כאשר נודעה הצהרה זו, חשדו מספר מנהיגים פוליטיים בתוניסיה, בהם תומכים ותיקים של בורגיבה, כי הוא אינו חושב או פועל יותר באופן רציונלי. מאוחר יותר, פעיל זכויות אדם אחד אמר כי אם הפקודות היו מבוצעות, הדבר היה מעורר מלחמת אזרחים<ref></ref>.

באמצעות דו"ח זה הפעיל ראש ממשלת תוניסיה דאז זין אל-עאבדין בן עלי את סעיף 57 לחוקת תוניסיה<ref></ref>, הקובע כי אם הנשיא אינו כשיר לכהן ראש הממשלה יכול להחליף אותו, ברצונו או לא ברצונו של הנשיא הנוכחי<ref></ref>. לפיכך הפך בין יום גם לנשיא החוקי של תוניסיה וגם לראש הצבא. העיתונאים ניקולה ביו וז'אן פייר טוקוי כתבו על נסיבות השגת הדו"ח הרפואי:<blockquote>שבעה רופאים, בהם שני רופאים צבאיים, נקראו יחד באמצע הלילה, לא למיטתו של בורגיבה החולה, אלא למשרד הפנים. אחד מהשבעה היה רופאו של הנשיא דאז, הקרדיולוג והגנרל הצבאי מוחמד ג'דידי. במשרד הם נפגשו במפתיע עם בן עלי, שדרש מהם לגבש חוות דעת רפואית בנושא בורגיבה. אחד הרופאים החל למחות על כך שלא ראה את בורגיבה במשך שנתיים ולכן לא יכול להעניק חוות דעת רפואית אודותיו, וכמוהו גם אחרים. "זה לא משנה. חתמו!", התערב בן עלי<ref></ref>.</blockquote>למחרת נאם הנשיא החדש לאומה ברדיו תוניס<ref></ref>. במהלך הירואי הוא ספד לקורבנות ש'הרג' קודמו, והבטיח לפפתח ולקדם את תוניסיה. עוד הוסיף בן עלי כי: "בתקופה בה אנו חיים כבר לא מספיק רק להשלים עם נשיאות לכל החיים או עם רצף אוטומטי לראשות המדינה, תחת מערכת שהעם אינו נכלל בה. לאנשינו מגיעה פוליטיקה מודרנית, המבוססת על מערכת רב-מפלגתית אמיתית המשלבת ריבוי ארגונים אזרחיים". על אף הנאום הליברלי הזה, בן עלי לא קיים אף לא אחת מהבטחותיו והמשיך לשלוט במדינה כקודמו, באופן יחידני, מושחת<ref></ref> וחד-מפלגתי במשך עשרות שנים, עד שנת 2011<ref></ref>.

== ביאורים ==

== הערות שוליים ==

קטגוריה:מהפכות במאה ה-20
שמואל הצרפתי

רבי שמואל הצרפתי (ה'ת"כ 1660– ה'תע"ג 1713) היה ראש ישיבה, דיין ומ<nowiki/>ורה צדק בעיר פאס שבמרוקו. מחבר הספר "דברי שמואל", "נימוקי שמואל" וספרים נוספים.

== ביוגרפיה ==
רבי שמואל נולד בשנת ה'ת"כ (1660), לרבי אברהם הצרפתי, שהיה מחכמי יהדות פאס ובן לשושלת רבנים מפוארת בקהילת המגורשים. מקום לידתו המדויק לא ידוע, אך ברור כי בהיותו בן שמונה עשרה, ובשנות העשרים המאוחרות לחייו, למד בעיר סלא שבמרוקו ואף יצר שם כמה מחיבוריו. יש רגליים לדבר שהוא אף העמיד בעיר סלא תלמידים, ומהם תלמידו רבי יוסף ביבאס. בשנות צעירותו, נשא דרשות מעמיקות המשיבות על השגות רבי אליהו מזרחי על פירושי הרמב"ן ומפרשים אחרים על התורה, וניתן להסיק מכך שבדרשותיו נכחו תלמידי חכמים ולמדנים.

=== בראשות הישיבה ===
עמד בראשות ישיבה, ככל הנראה בעיר פאס. נראה כי חלק ניכר מחידושיו יצר במהלך הלימוד כראש ישיבה. בהקדמתו למסכת ברכות הוא מתנצל: . במקומות אחרים הוא רומז על דברים שנאמרו בישיבה, ולמשל: , . בין תלמידיו ישבו חכמים המבוגרים ממנו, וכפי שהוא כותב: .

=== דיין בפאס ===
החל מקיץ ה'תנ"א (1691) הוא חותם על פסקי דין עם דייני פאס בהרכבים שונים, ובעיקר עם רבי יהודה בן עטר, רבי שלום אדרעי, רבי אברהם אבן דנאן ורבי יעקב אבן צור. מוקדם לכך, בשנים ה'ת"ס - ה'תע"ב, חתם על כמה מתקנות המגורשים שתוקנו על ידי חכמי העיר פאס.

===שיטתו בלימוד===
דרכו בלימוד התלמוד הייתה כפי הדרך שפותחה במרוקו, ללמוד תחילה את התלמוד מבלי להסתייע בדברי הפרשנים, ואחר כך לעיין בפירושי רש"י ותוספות ולדקדק בדבריהם, ולנמק את פירושיהם אם אינם מוכרחים לפי העיון הראשוני. כמו כן, הוא הגיה הגהות רבות את נוסח פירושי רש"י והתוספות. בין המפרשים האחרונים מועדף עליו רבי שלמה אלגאזי.

דרכו הייתה לעיין היטב בסוגיות התלמוד ולהציע להן פירושים מקוריים, כאשר אין הוא נרתע מלחלוק על הקדמונים. וכפי שהוא כותב: . וכך: עם זאת, במקומות רבים התאמץ ליישב את דברי הרמב"ם.

=== פטירתו ===
רבי שמואל היה ידוע חולי וצער והוא נפטר ביום ב' באב ה'תע"ג (יולי 1713).

== חיבוריו ==
שני בניו, רבי אברהם ורבי וידאל, טיפלו בכתביו והביאום לדפוס.
* דברי שמואל על מסכתות התלמוד. נדפס לראשונה באמסטרדם ה'תנ"ט, ומחדש על ידי פרופסור רבי משה עמאר, בתוספת מבוא ותולדות המחבר, הגהות והערות (לוד, תשנ"ז).
* נמוקי שמואל - הגנה על פירושי הרמב"ן ומפרשים אחרים על התורה, מפני ההשגותיו של רבי אליהו מזרחי. נדפס באמסטרדם ה'תע"ח, ומחדש על ידי הוצאת אור המערב, בתוספת מבוא ותולדות המחבר, הגהות והערות (ירושלים, תשע"ז).
* ערוגת הבושם - ביאור שיטתי על מסכת שבועות וקצת חידושים על רמב"ם. נדפס לראשונה יחד עם הספר נימוקי שמואל, ונדפס מחדש עם מבוא והערות על ידי רבי משה עמאר (לוד, תשנ"ז).
* מועלפת ספירים - חידושים על מסכת עבודה זרה. נדפס לראשונה יחד עם הספר נימוקי שמואל, ודפס מחדש עם מבוא והערות על ידי רבי משה עמאר (לוד, תשנ"ז).
* חידושים בכתב יד

==ראו גם==
* יהדות פאס
* תקנות המגורשים

==לקריאה נוספת==
פרופסור הרב משה עמאר (מהדיר), "קווים לדמותו ויצירתו של רבי שמואל הצרפתי", בתוך: דברי שמואל, עמ' 9 - 50, לוד, תשנ"ז.

==קישורים חיצוניים==

* 
* 
*
* 
* 

== הערות שוליים ==

קטגוריה:פאס: רבנים
קטגוריה:ראשי ישיבה מרוקאים
קטגוריה:פרשני התלמוד
קטגוריה:פרשני הרמב"ם
קטגוריה:משפחת צרפתי
קטגוריה:ילידי 1660
קטגוריה:נפטרים ב-1713
טנא (אסתר קנובל)

"טנא" (1992) היא יצירת אמנות מאת אסתר קנובל.

==תיאור==
העבודה "טנא" היא מבנה תלת-ממדי של סלסלה, עשויה מאלפקה. המבנה עשוי ממוטות צרים, המולחמים זה. המוטות בתחתית הסלסלה מחוברים במין צורה של ספירלה. סביב שפת הסלסלה מקובעים עמודי פרחים דמויי גבעול, אף הם עשויים מאלפקה, שבראשם גביע שבתוכו מונחים פרחי ורדים מיובשים, או חומרים אורגניים אחרים. 

העבודה עוצבה לראשונה בשנת 1992. היא מבוססת על המבנה של "סיכת ורד", המאפשרת לבעל העבודה להחליף את התפרחת שבעבודה, ובכך להיות שותף לפעולה היצירתית. המבנה שיצרה קנובל הוא מבנה חסר-הרואיות, בעל אופי "שביר" או "חלש". השימוש במונח "טנא" (בהולנדית תורגם שם העבודה ל-Rozenmand, שפרושה סלסלת ורדים), מרמז לזיכרונות ילדות או אל גיוס חג השבועות כחלק מן הכינון של הלאומיות הציונית-ישראלית.

אחד מן העותקים של העבודה מצוי באוסף מוזיאון סטיידלק שבאמסטרדם.

==הערות שוליים==

קטגוריה:אסתר קנובל
קטגוריה:מוצרי עיצוב ישראלים
קטגוריה:יצירות משנת 1992
קטגוריה:תכשיטים
קטגוריה:אוסף מוזיאון סטיידלק
טורה קלר

טורה קולר (בשוודית: Tore Keller; 4 בינואר 1905 – 15 ביולי 1988) היה כדורגלן שוודי, ששיחק בעמדת החלוץ.

==ביוגרפיה==
קלר נולד בנורשפין שבשוודיה בשנת 1905, ולאורך כל הקריירה שיחק בסלייפנר עמו זכה בתור קפטן באליפות המקומית בעונת 1937/38. עם 150 שערי ליגה שכבש הוא ממוקם בין עשרת הכובשים הגדולים של הליגה השוודית.
קלר (עומד, שלישי משמאל) עם סלייפנר בשנת 1938

במדי נבחרת שוודיה זכה במדליית ארד אולימפית באולימפיאדת 1924 שנערכה בפריז. במהלך הטורניר כבש בניצחון 1–8 על בלגיה. קלר היה חלק מהסגל במונדיאל 1934 ו-1938 בו סיים עמה במקום הרביעי. ברבע הגמר של מונדיאל 1938 כבש בניצחון 0–8 על קובה. בסך הכל ערך במדיה 25 הופעות וכבש 8 שערים.

==תארים==
;סלייפנר
*אליפות שוודיה: 1937/38
;נבחרת שוודיה
*מדליית ארד אולימפית: 1924
*מקום רביעי בגביע העולם: 1938

==קישורים חיצוניים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:נורשפין: כדורגלנים
קטגוריה:כדורגלני נבחרת שוודיה
קטגוריה:משתתפי אולימפיאדת פריז (1924)
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:שוודים שנולדו ב-1905
קטגוריה:נפטרים ב-1988
אנדרו יודי

אנדרו יודי (באנגלית: Andrew Eudy; נולד ב-12 בספטמבר 1996) הוא כדורסלן אמריקאי, המשחק בעמדת הפאוור פורוורד בדצ'ין הצ'כית.

==קריירה==
יודי החל את דרכו כשישחק בפנימייה הצבאית פורק יוניון שבווירג'יניה.

בשנת 2015, החל יודי לשחק באוניברסיטת קמפבל. בעונתו הראשונה במכללה, שותף יודי ב-20 משחקים, בהם העמיד ממוצעים של 0.4 נקודות ו-1.3 ריבאונדים ב-7.0 דקות. בעונתו השנייה, שותף יודי ב-29 משחקים, בהם העמיד ממוצעים של 5.8 נקודות, 4.9 ריבאונדים, 1.8 אסיסטים ו-1.8 חסימות ב-24.7 דקות. בעונתו השלישית, שותף יודי ב-33 משחקים, בהם העמיד ממוצעים של 9.0 נקודות, 4.8 ריבאונדים, 2.7 אסיסטים, 1.9 חסימות ו-1.0 חטיפות ב-24.6 דקות. בעונתו האחרונה במכללה, שותף יודי ב-33 משחקים, בהם העמיד ממוצעים של 11.9 נקודות, 6.8 ריבאונדים, 3.6 אסיסטים ו-1.4 חסימות ב-32.3 דקות.

יודי החל את הקריירה המקצועית שלו בשנת 2019, כשחתם בלוצ'נץ הסלובקית. בלושנץ שותף יודי ב-28 משחקים, בהם העמיד ממוצעים של 6.3 נקודות, 5.3 ריבאונדים ו-1.1 אסיסטים ב-24.6 דקות.

ב-14 בנובמבר 2020 חתם יודי לשלוש שנים באליצור עירוני נתניה מהליגה הלאומית. לאחר פחות פחות מחודש, שוחרר יודי מהקבוצה.

בדצמבר 2020, חתם יודי בהפועל ירושלים כשחקן אימונים. במאי 2021, לאחר שחלק מהזרים של ירושלים עזבו בעקבות מבצע שומר החומות, נרשם יודי בסגל הקבוצה. יודי שותף ב-3 משחקים, בהם העמיד 1.0 נקודות ו-1.3 ריבאונדים ב-4.3 דקות. בנוסף, הגיע השחקן יחד עם הפועל ירושלים לפלייאוף, שם הודחה הקבוצה ברבע הגמר לאחר הפסד 0–2 בסדרה להפועל גלבוע גליל.

בהמשך הוא שיחק בהולנד בקבוצת BAL מליגת משנה. בעונת 2021/22 משחק בצ'כיה.

==קישורים חיצוניים==

* [https://www.proballers.com/basketball/player/183113/andrew-eudy נתונים אישיים]

==הערות שוליים==

קטגוריה:כדורסלני אליצור מכבי נתניה
קטגוריה:כדורסלני הפועל ירושלים
קטגוריה:כדורסלנים אמריקאים
קטגוריה:אמריקאים שנולדו ב-1996
אונאי סימון

אונאי סימון מנדיביל (בספרדית: Unai Simón Mendibils; נולד ב-11 ביוני 1997 בוויטוריה שבספרד) הוא כדורגלן ספרדי, המשחק בעמדת השוער בקבוצת אתלטיק בילבאו מהלה ליגה ובנבחרת ספרד.

== קריירת מועדונים ==
סימון גדל במחלקת הנוער של אתלטיק בילבאו מהלה ליגה. הוא שיחק בבסקוניה, קבוצת בת של אתלטיק בילבאו, ובאתלטיק בילבאו ב', קבוצת המילואים של המועדון.

ב-20 באוגוסט 2018 ערך סימון את הופעת הבכורה שלו בקבוצה הראשונה של המועדון, בניצחון 1–2 על לגנס במסגרת המחזור הראשון בליגה. בעונתו הראשונה בקבוצה הבוגרת ערך סימון שבע הופעות ליגה.

בשתי העונות הבאות שימש סימון כשוער הראשון של המועדון, והוסיף 71 הופעות ליגה.

בסיום עונת 2023/2024 זכה סימון בפרס זאמורה המוענק לשוער עם יחס הספיגות הנמוך ביותר בלה ליגה. פרס שלא זכה בו שוער של אתלטיק בילבאו מאז עונת 1969/1970 אז זכה חוסה אנחל איריבר.

== קריירה בינלאומית ==
ב-11 בנובמבר 2020 ערך סימון את הופעת הבכורה שלו בנבחרת ספרד, בתיקו 1-1 נגד נבחרת הולנד במשחק ידידות.

סימון זומן לסגל נבחרת ספרד לקראת טורניר יורו 2020, שבו גם היה השוער הפותח של הנבחרת.

נכלל בסגל נבחרת ספרד לטורניר מונדיאל 2022, והיה לשוער הראשי של הנבחרת בכל משחקיה בטורניר.

== תארים ==
* אליפות אירופה: 2024
=== אישיים ===
פרס זאמורה : 2023/2024

== קישורים חיצוניים ==

== הערות שוליים ==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיק בילבאו
קטגוריה:כדורגלני נבחרת ספרד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:ספרדים שנולדו ב-1997
ספנקוריזו

ספנקוריזו ( יוונית: σπανακόρυζο, "אורז עם תרד") היא מנה עיקרית צמחונית מהמטבח היווני, שמרכיביה הם תרד ואורז. זוהי מנת פילאף, המתוארת כמנה כפרית יוונית טיפוסית אשר ניתן לאכול אותה חמה או קרה.<ref name="Kochilas">Diane Kochilas, The Food and Wine of Greece: More Than 250 Classic and Modern Dishes from the Mainland and Islands (Macmillan, 1993), p. 158.</ref>

מתכון אופייני של ספנקוריזו כולל אורז ארוך ותרד טרי יחד עם שמיר, כמון, מלח, פלפל שחור, חומץ בן יין אדום, בצל ושמן זית, לעיתים קרובות מוגש בלוויית ביצת עין, גבינת פטה ולימון. <ref>Vilma Chantiles, Food of Greece: Cooking, Folkways, and Travel in the Mainland and Islands of Greece (Simon & Schuster, 1992), p. 106.</ref> זיווגי יין אשר מותאמים הם יינות לבנים פשוטים.
 
==הערות שוליים==

קטגוריה:מאכלי אורז
קטגוריה:המטבח היווני
קטגוריה:צמחונות
קטגוריה:המטבח הצמחוני
רוברט סאנצ'ס

רוברט לינץ' סאנצ'ס (בספרדית: Robert Lynch Sánchez; נולד ב-18 בנובמבר 1997 בקרטחנה שבספרד) הוא כדורגלן ספרדי, המשחק בעמדת השוער בצ'לסי מהפרמייר ליג ובנבחרת ספרד.

== קריירת מועדונים ==
סאנצ'ס גדל במחלקות הנוער של לבאנטה מהלה ליגה וברייטון אנד הוב אלביון מהפרמייר ליג. בתחילת הקריירה הבוגרת שלו הושאל למועדונים פורסט גרין רוברס ורוצ'דייל מהליגות הנמוכות באנגליה.

ב-1 בנובמבר 2020 ערך סאנצ'ס את הופעת הבכורה שלו במדי ברייטון אנד הוב אלביון, בהפסד 1–2 לטוטנהאם הוטספר במסגרת המחזור השביעי בפרמייר ליג לעונת 2020/2021. בעונתו הראשונה בקבוצה ערך סאנצ'ס 27 הופעות ליגה.

ב-5 באוגוסט 2023 חתם סאנצ'ס בצ'לסי לשבע שנים.

== קריירה בינלאומית ==
סאנצ'ס זומן לסגל נבחרת ספרד לקראת טורניר יורו 2020.

ב-5 בספטמבר 2021 ערך סאנצ'ס את הופעת הבכורה שלו בנבחרת ספרד, כשנכנס כמחליף במחצית הניצחון 0–4 על נבחרת גאורגיה במסגרת מוקדמות מונדיאל 2022.

נכלל בסגל נבחרת ספרד לטורניר מונדיאל 2022.

== קישורים חיצוניים ==

== הערות שוליים ==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני ברייטון אנד הוב אלביון
קטגוריה:כדורגלני צ'לסי
קטגוריה:כדורגלני נבחרת ספרד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספרדים שנולדו ב-1997
מלחמת סקונה

מלחמת סקונה (בדנית: Skånske Krig, בנורווגית: Den skånske krig, בשוודית: Skånska kriget, בגרמנית: Schonischer Krieg) הייתה חלק ממלחמות הצפון , בהן היו מעורבים איחוד דנמרק-נורווגיה, מרקיזות ברנדנבורג, ושוודיה. מלחמת סקונה התקיימה בין השנים 1675 עד 1679, בעיקר באזור סקונה אשר באזורים שהשתייכו באותה העת לאיחוד דנמרק-נורווגיה, בקרבת הגבול עם שוודיה וכמו גם בצפון גרמניה.

המלחמה נגרמה כתוצאה מהמעורבות של שוודיה במלחמת הולנד–צרפת. במסגרת מלחמת הולנד-צרפת, בחרה שוודיה להילחם יחד עם צרפת נגד מספר מדינות אירופאיות. בעקבות כך הרפובליקה ההולנדית, אשר הותקפה על ידי צרפת, ביקשה את תמיכת איחוד דנמרק–נורווגיה. לאחר התלבטויות לבסוף, במהלך שנת 1675 החליט מלך דנמרק כריסטיאן החמישי ליזום פלישה לאזור סקונהלנד, בעוד שהכוחות השוודים היו עסוקים בקרבות שבוצעו בברנדנבורג.

המטרה של איחוד דנמרק-נורווגיה הייתה להחזיר לשליטתם את השטחים של מחוז סקונה, שהועברו לשליטת שוודיה במסגרת אמנת רוסקילדה . אף על פי שהמתקפה של כוחות איחוד דנמרק-נורווגיה זכתה בתחילה להצלחה רבה, במסגרת ההתקפות שבאו בהמשך, הצליחו הכוחות השוודים תחת הנהגת המלך השוודי קרל האחד עשר להשתלט על האזור מחדש.

בסוף המלחמה ספג הצי השוודי הפסדים בים, הצבא של איחוד דנמרק-נורווגיה הובס בסקונה על ידי הכוחות השוודים, והכוחות השוודיה ספגו גם הפסדים בצפון גרמניה מצד הכוחות של מרקיזות ברנדנבורג. המלחמה הסתיימה כאשר הרפובליקה ההולנדית, אשר הייתה בעלת בריתה של איחוד דנמרק-נורווגיה חתמה על הסכם עם צרפת, שהייתה בעלת בריתה של שוודיה, ולאחר שהמלך השוודי קרל האחד עשר התחתן עם הנסיכה הדנית אולריקה אלונורה, אחותו של כריסטיאן החמישי. במסגרת הסכמי השלום שנחתמו בהמשך הוחזרו מרבית השטחים שנכבשו לידי שוודיה.

==קישורים חיצוניים==

* 

קטגוריה:מלחמות דנמרק
קטגוריה:מלחמות שוודיה
קטגוריה:יחסי דנמרק–שוודיה
קטגוריה:שנות ה-1670
יחסי הרשות הפלסטינית – לבנון

יחסי הרשות הפלסטינית–לבנון הם היחסים הדיפלומטיים והדו-צדדיים בין הרפובליקה הלבנונית לבין הרשות הפלסטינית המוכרת בחלקה, הכוללים שני שטחים: רצועת עזה, והגדה המערבית (יהודה ושומרון).

== היסטוריה ==
בשנת 1948, במהלך מלחמת העצמאות, נאלצו פלסטינים רבים לברוח ללבנון. בשנות ה-70 גדל מספר הפליטים הפלסטינים בלבנון לאחר מלחמת ששת הימים ולאחר מלחמת ההתשה. בשנת 1987 התגוררו בלבנון כ-400,000 פלסטינים. עם הזמן החלו פליטים פלסטינים לארגן מחנות אימונים בדרום לבנון, מה שהוביל להידרדרות קשה ביחסי ישראל–לבנון. הדבר הוביל לשליטה בפועל של אש"ף בשטחי דרום לבנון (דבר אשר זכה לכינוי הישראלי "פתחלנד"), מה שגרם לגירוש האוכלוסייה הלבנונית המקומית ולעימות צבאי ישיר עם ישראל. התנהגות זו של פליטים פלסטינים עוררה תגובה מצד הקהילה הנוצרית בלבנון והובילה מדינה זו לתוצאות חברתיות-כלכליות קשות.<ref name="cs">[http://countrystudies.us/lebanon/102.htm Lebanon - Palestinians]</ref>

בשנת 1975 פרצה מלחמת האזרחים בלבנון ויחידות מיליציות נוצריות תקפו את אזור פלסטיני בביירות. הפלסטינים הגיבו בתקיפת נציגי הקבוצה הנוצרית החזית הלבנונית, וכן השתלטו על כמה שטחים במדינה. בשנת 1982 תקפו כוחות ישראליים את לבנון והדיחו את מורדי אש"ף מדרום לאותה מדינה. בתוך לבנון קיבלו מהגרים פלסטינים מדרום המדינה עוינות והם הותקפו לא רק על ידי נוצרים, אלא גם על ידי חמושים מוסלמים מקומיים. במהלך הקרבות הללו איבדו הפלסטינים כמה אלפי הרוגים<ref>[https://www.theguardian.com/commentisfree/2010/jun/24/middleeast-palestinian-territories Why Palestinians are second-class citizens in Lebanon | Ahmed Moor | Opinion | The Guardian]</ref>.

בשנת 1989 הכירה לבנון בעצמאות הפלסטינית מישראל<ref>http://unesdoc.unesco.org/images/0008/000827/082711eo.pdf</ref> . ב-30 בנובמבר 2008 נוצרו יחסים דיפלומטיים <ref>[https://archive.today/20120805000036/www.mofa.pna.ps/ar/index.php?p=main&id=137 وزارة الشؤون الخارجية]</ref><ref>[http://www.alsumaria.tv/news/3518/lebanese-government-to-establish-diploma Lebanese Government to establish diplomatic relations with Palestine | World News]</ref>. בשנת 2008 חיו בלבנון כ-400,000 פליטים פלסטינים<ref>[https://ria.ru/world/20081128/156055705.html Ливан установит дипотношения с Палестиной - РИА Новости, 28.11.2008]</ref><ref>[http://www.dailystar.com.lb//News/Lebanon-News/2008/Nov-29/55165-lebanon-offers-formal-recognition-to-state-of-palestine.ashx Lebanon offers formal recognition to state of Palestine | News, Lebanon News | THE DAILY STAR]</ref>. בשנת 2016 נרשמה ירידה משמעותית, כאשר היו בלבנון כ-250,000 פליטים פלסטינים<ref>[http://www.aljazeera.com/programmes/aljazeeraworld/2016/04/life-shadows-palestinians-lebanon-160413082953447.html Life in the Shadows: Palestinians in Lebanon | Refugees | Al Jazeera]</ref><ref>http://www.refworld.org/pdfid/56cc95484.pdf</ref>.

==קישורים חיצוניים==

== הערות שוליים ==
לוי רוזמן

לוי רוזמן (באנגלית: Levy Rozman; נולד ב־5 בדצמבר 1995) הוא יוצר תוכן יהודי-אמריקאי. הוא מוכר ברשתות החברתיות בשם "GothamChess". הוא משדר ברשת Twitch<ref></ref> ומעלה סרטונים באתר יוטיוב<ref></ref>. רוזמן הוא שחמטאי המחזיק בדרגת אמן בינלאומי<ref name="ratings.fide.com"></ref> ורוב התוכן שהוא יוצר קשור לשחמט.

==ביוגרפיה==
לוי רוזמן נולד בברוקלין, ניו יורק, ב־5 בדצמבר 1995, והתגורר גם בניו יורק וגם בניו ג'רזי. הוא התחיל לשחק שחמט בגיל שש כפעילות לשעות הפנאי והשתתף בתחרות הראשונה שלו בגיל שבע. רוזמן השיג דרגת אמן בינלאומי בשנת 2018<ref name="ratings.fide.com"/>. התחתן עם חברתו לוסי בשנת 2021.

===קרירה אינטרנטית===
רוזמן משדר ברשת החברתית Twitch ממאי 2018 ומפרסם סרטונים בערוץ יוטיוב בשם "GothamChess". רוזמן משתף פעולה עם אתר chess.com ואף משמש כפרשן של האתר בשידורי תחרויות שחמט מאז 2017.

בעקבות מגפת הקורונה, והפופולריות שצברה התוכנית גמביט המלכה, רוזמן כמו עוד אושיות אינטרנטיות שיוצרים תוכן בשחמט, חווה עלייה בפופולריות של הערוצים שלו והתכנים שהוא מעלה.

ערוץ היוטיוב שלו הגיע למיליון נרשמים ביוני 2021.

נכון ליולי 2024 מספר הרשומים שלו הוא מעל 5 מיליון. 

== קישורים חיצוניים ==

* 

==הערות שוליים==

קטגוריה:שחמטאים אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1995
Vicious (שיר של טייט מקריי)

Vicious (בעברית: מרושע) הוא סינגל שהוקלט על ידי הזמרת-יוצרת הקנדית טייט מקריי, בהשתתפות הראפר והזמר האמריקאי ליל מוזי.<ref name=":0"></ref> השיר יצא לאור ב-19 ביוני 2020, על ידי חברת התקליטים RCA רקורדס, כסינגל שלא מתוך אלבום.<ref name=":0" />

==רקע והכרזה==
בהודעה לעיתונות אמרה מקריי, את הקליפ של הסינגל היא גם צילמה את הקליפ בעצמה בבית במהלך הבידוד בשל מגפת הקורונה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|19 ביוני 2020
|הזרמת מוזיקה • הורדה דיגיטלית
|RCA רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי טייט מקריי
קטגוריה:סינגלים בהוצאת RCA רקורדס
Lie to Me (שיר של טייט מקריי ועלי גייטי)

"Lie to Me" (בעברית: "שקר לי") הוא סינגל שהוקלט על ידי הזמרת-יוצרת הקנדית, טייט מקריי, והזמר-יוצר הקנדי-עיראקי, עלי גייטי.<ref name=":0"></ref> השיר יצא לאור ב-14 באוקטובר 2020, על ידי חברת התקליטים RCA רקורדס, כסינגל מתוך המיני-אלבום השני של גייטי The Idea of Her.<ref name=":0" />

==רקע והכרזה==
מקריי הודיעה על צאת הסינגל החדש שלה עם עלי גייטי בטוויטר שלה, "אז גייטי ואני סוף סוף שיתפנו פעולה!!!! חברים אני מקווה שתיהנו מהקליפ הזה. זה היה כל כך זמן מצוין לצלם את זה. צילמנו אותו בין השעות 19:00 בערב עד 6:00 בבוקר! אוהבים אתכם כל כך הרבה! זה 'Lie to Me'.<ref></ref> בראיון למגזין בילבורד, נשאלה מקריי "אם היא תציג קודם את שיריה בעמוד שלה ב-TikTok, מקריי אמרה, ש"לפעמים אקליט תזכיר קולי לגבי צאת הקליפ לשיר שבוע לפני שאני מוציאה אותו. כשאני עלי גייטי ואני הוצאנו את 'Lie to Me', עשינו את הסרטון הזה כשהתחלתי לישאול אותו, 'אתה רוצה לכתוב שיר?' כולם עסקו רק בזה.".<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!קנדה (Music Canada)
|זהב
|40,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|14 באוקטובר 2020
|הזרמת מוזיקה • הורדה דיגיטלית
|RCA רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:סינגלים בהוצאת RCA רקורדס
R U OK

R U OK הוא סינגל שהוקלט על ידי הזמרת-יוצרת הקנדית טייט מקריי.<ref name=":0"></ref> השיר יצא לאור ב-10 בדצמבר 2020, על ידי חברת התקליטים RCA רקורדס, כסינגל שני מתוך המיני-אלבום Too Young to Be Sad.<ref name=":0" />

==רקע והכרזה==
מקריי העלתה קטע מהשיר לחשבון שלה ב-TikTok, כמה ימים לפני צאתו, ותיארה אותו כהמשך לסינגל הפורץ שלה "You Broke Me First" (2020).<ref></ref> בהודעה לעיתונות סיפרה מקריי, "'r u ok', הוא שיר שמעולם לא חשבתי שאכתוב. יש לו טון חצוף ולוחמני מאוד, מה שהפך אותו למאתגר וצלול יותר כפרספקטיבה הזו - מכיוון שאני חושבת שאני בדיוק ההפך. אני אוהבת שבשיר הזה יש משמעות מרגשת רבה מאחורי המילים, עם הפקה מאוד טראפית, בהירה ומנוגדת בו זמנית."<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|10 בדצמבר 2020
|הזרמת מוזיקה • הורדה דיגיטלית
|RCA רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:סינגלים בהוצאת RCA רקורדס
Rubberband

Rubberband (בעברית: גומייה) הוא סינגל שהוקלט על ידי הזמרת-יוצרת הקנדית טייט מקריי.<ref name=":0"></ref> השיר יצא לאור ב-20 בינואר 2021, על ידי חברת התקליטים RCA רקורדס, כסינגל שלישי מתוך המיני-אלבום Too Young to Be Sad'.<ref name=":0" />

==רקע והכרזה==
מקריי שיתפה את מילות השיר ואת תאריך יציאתו בעמוד הטוויטר שלה לפני צאתו, וכן העלתה קטע מהשיר לעמוד ה-TikTok שלה.<ref></ref> בראיון עם זאני לואו מאפל מיוזיק, הסבירה מקריי על מושג השיר, "יש את הדבר הזה כשאנשים מתמכרים למשהו או שהם מנסים להתגבר עליו, יש להם מעט חוסר מנוחה, משהו שהם עושים כדי להסיח את דעתם. והרבה אנשים באמת שמים רצועות גומי על פרק כף היד ולוחצים אותו כשהם רוצים משהו, וחשבתי שזה מושג ממש מגניב לחשוב על זה בפרספקטיבה של אהבה".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|20 בינואר 2021
|הזרמת מוזיקה • הורדה דיגיטלית
|RCA רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי טייט מקריי
קטגוריה:סינגלים בהוצאת RCA רקורדס